CELEX: 62010TN0546
Language: ro
Date: 2010-11-29 00:00:00
Title: Cauza T-546/10: Acțiune introdusă la 29 noiembrie 2010 — Nordmilch/OAPI — Lactimilk (MILRAM)

29.1.2011   
            
            
               RO
            
            
               Jurnalul Oficial al Uniunii Europene
            
            
               C 30/50
            
         Acțiune introdusă la 29 noiembrie 2010 — Nordmilch/OAPI — Lactimilk (MILRAM)
   (Cauza T-546/10)
   ()
   2011/C 30/90
   Limba în care a fost formulată acțiunea: germana
   
      Părțile
   
   
      Reclamantă: Nordmilch AG (Bremen, Germania) (reprezentant: R. Schneider, avocat)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Cealaltă parte în procedura care s-a aflat pe rolul camerei de recurs: Lactimilk, SA (Madrid, Spania)
   
      Concluziile reclamantei
   
   
               —
            
            
               Anularea Deciziei Camerei a patra de recurs a Oficiului pentru Armonizare în cadrul Pieței Interne (mărci, desene și modele industriale) din 15 septembrie 2010 în cauzele conexate R 1041/2009-4 și R 1053/2009-4, în măsura în care s-a respins prin aceasta cererea de înregistrare a mărcii comunitare nr. 002851384 pentru anumite produse din clasele 5 și 29;
            
         
               —
            
            
               obligarea OAPI la plata cheltuielilor de judecată.
            
         
      Motivele și principalele argumente
   
   
      Solicitantul mărcii comunitare: Reclamanta.
   
      Marca comunitară vizată: Marca verbală „MILRAM” pentru produse din clasele 5, 29, 30, 32, 33 și 43.
   
      Titularul mărcii sau al semnului invocat în sprijinul opoziției: Lactimilk, SA.
   
      Marca sau semnul invocat în sprijinul opoziției: Marca figurativă națională ce cuprinde elementul verbal „MILRAM” pentru produse din clasa 29, precum și diferite mărci verbale naționale „RAM” pentru produse din clasele 5, 29, 30 și 32.
   
      Decizia diviziei de opoziție: Respinge în parte opoziția.
   
      Decizia camerei de recurs: Anulează în parte decizia diviziei de opoziție în măsura în care prin aceasta s-a respins opoziția în legătură cu anumite produse și respinge cererea de înregistrare pentru produsele în cauză.
   
      Motivele invocate: Încălcarea articolului 8 alineatul (1) litera (b) din Regulamentul (CE) nr. 207/2009 (1), având în vedere că nu există risc de confuzie între mărcile în conflict. În plus, potrivit afirmațiilor reclamantei, camera de recurs nu a ținut cont, în ceea ce privește marca ce a făcut obiectul opoziției, că perioada de protecție a acesteia expirase la momentul adoptării deciziei, respectiv 15 septembrie 2010.
   
      (1)  Regulamentul (CE) nr. 207/2009 al Consiliului din 26 februarie 2009 privind marca comunitară (JO L 78, p. 1).